**Nicholas Garner & Lisa Garner Wright**

**Akupunkturuddannelse på København & Aarhus Akupunkturskole**

På København & Aarhus Akupunkturskole lægger vi vægt på, at akupunktur anskues som en helhedsorienteret kundskab om energier og helbred. Denne kundskab kombineres i undervisningen med vestlig medicinsk viden, så du lærer at mestre akupunkturen fra flere vinkler. Dette giver dig en dybere og bredere forståelse af faget.

Uddannelsens forløb er en konstant faglig og personlig udvikling, og skolen kombinerer teori og praksis i hele forløbet på en levende og lærerig måde med dig i centrum. Skolens undervisere trækker på deres erfaring og ekspertise indenfor akupunkturen samt det etablerede system, så alle studerende på København & Aarhus Akupunkturskole opnår et højt fagligt niveau.

**International standard**

Både i København og Aarhus er skolerne godkendt af brancheforeningen Praktiserende Akupunktører og den internationale akupunkturforening ETCMA (European Traditional Chinese Medicine Association).

Optagelseskrav til uddannelsen

Som ny studerende på København & Aarhus Akupunkturskole er det vigtigt, du får et grundigt indblik i kroppens anatomi og fysiologi, så du bliver stærk i palpering, altså præcis ved hvad det er for noget kropsvæv, du mærker under fingrene. Og endnu vigtigere, hvad det er for noget kropsvæv, du sætter akupunkturnåle i.

Uddannelsen er meget praktisk anlagt, så du bliver dygtig til at mærke dig frem til de rigtige punkter, og lærer den fine kunst, det er at sætte nålene, og dette kræver en indgående forkundskab til kroppens anatomi.

Derfor skal du have færdiggjort, eller påbegyndt 300 timers anatomi, fysiologi og sygdomslære inden uddannelsesstart. De 300 timer skal være færdiggjort senest et år inde i uddannelsen.

På akupunkturuddannelsen undervises der desuden i muskler, sener, ligamenter, knogler og led, så du bliver god til at palpere og finde akupunkturpunkterne.

Har du allerede en sundhedsuddannelse som f.eks. sygeplejerske, jordemoder, fysioterapeut, læge, kiropraktor eller en RAB godkendt uddannelse, lever du op til kravene og optages direkte på uddannelsen.

Uddannelsens varighed

Akupunkturuddannelsen er fordelt på 85 undervisningsdage over 2 ½ år og lever dermed op til de højeste nationale og internationale standarder.

Efter godt to år skal den studerende op til både skriftlig eksamen samt en klinisk / mundtlig eksamen.

**Uddannelsesstart**

Der starter hold én gang om året i august i både København og Aarhus.

Datoerne ligger på skolens hjemmeside: www.kbh-aku.dk

Uddannelsens indhold

Uddannelsens faglige indhold er tilrettelagt med stor fokus på at omsætte teori til praksis på en lærerig, indsigtsfuld og inspirerende måde. Der er afsat god tid til hvert område.

**Det faglige indhold**

PåKøbenhavn & Aarhus Akupunkturskole har vi fokus på undervisning i klassisk kinesisk akupunktur, som er den oprindelige kinesiske medicin. Her benytter vi især 5 elementmodellen til at forstå menneskets natur og de ubalancer der rammer os alle. Du lærer også at forstå akupunkturen fra et mere vestligt naturvidenskabeligt og hvordan man benytter akupunktur i det danske sundhedssystem.

Du lærer:

Alle akupunkturpunkter og meridianer

- De 12 hovedmeridianer og de 8 ekstrameridianer. Meridianerne er de energibaner, der forbinder hele kroppen fra yderst til inderst og øverst til nederst. På meridianerne sidder akupunkturpunkterne.

- Almen punktlære i alle de klassiske punkter samt alle medicinske punkter

Akupunkturens grundlæggende teori

- De klassiske love. Herunder 5 fase/element modellen

- Læren og filosofien om Yin og Yang

- Energien; Qi og kroppens øvrige substanser

- Kinesisk sygdomslæres grundbegreber

- Relationer mellem organer, væv og funktioner

- Emotionelle aspekter i akupunktur

- Kompleksiteten i helhedstænkning

- Vestlige sygdomme i TCM

- Ubalancemønstre

Diagnoseprincipper

For at udføre en korrekt akupunkturbehandling er det en forudsætning at lære at diagnosticere, så man kan give den helt rigtige behandling. Når der skal stilles en akupunkturdiagnose, bruges der i akupunkturens verden det hele menneske, altså både fysik og psyke og dermed en holistisk livsanskuelse.

I journaloptagelsen og i mødet med et nyt menneske anvendes diagnoseprincipperne "De fire søjler". Det betyder at du som akupunktør lærer at bruge dine sanser til at diagnosticere med.

1. At se eller observere: Du lærer at kigge på ansigtet og resten af kroppens fremtoning. I akupunkturen anvendes tungediagnose, da tungen afspejler hele kroppens tilstand og indre ubalancer.

2. At lytte: Hvad siges der, og hvordan skal det tolkes?

3. At udspørge: Sygdomshistorien og områder, der er vigtige

4. At palpere (mærke): Hvordan føles hud, muskler og kropsvæv. Pulsdiagnosen, i akupunkturen anvendes pulsen til at vurdere kroppens tilstand.

Vestlig medicinsk akupunktur

Der er i uddannelsen indlagt dage med medicinsk akupunktur. Dette er den "vestlige" mere moderne akupunkturform. Her anvendes muskler, nerver og specielle akupunkturteknikker primært til behandling af smerter.

Skolen anbefaler derudover de studerende at tage et dybdegående kursus i disse teknikker, hvor alle større muskler, knogler og led gennemgås med udspring, hæfte og behandlingsteknik. Skolen udbyder kurset ved siden af uddannelsen.

Ved at mestre den medicinske akupunktur, gives den studerende en indsigt i kroppens anatomi og fysiologi og har efter endt uddannelse de

samme forudsætninger for akupunkturbehandling i bevægeapparatet som fysioterapeuter, kiropraktorer, læger og tandlæger.

Orienteringsfag

I uddannelsen er inkluderet en række orienteringsfag, der ikke er en del af eksamenspensum. Orienteringsfagene inkluderer 50 timer i andre alternative behandlingsformer, der kræves for at uddannelsen kan leve op til RAB (Registreret Alternativ Behandler) kravene og momsfritagelse. De 50 timer relaterer sig alle til hovedfaget i akupunktur:

- Øreakupunktur

- Andre akupunktursystemer

- Forståelse for kostens betydning i relation til TCM.

- Kinesisk urtemedicin

- Klinikdrift. Hvad skal der til for at drive en klinik?

- Cupping og Gua sha

- Elektro-akupunktur

Prøver og projektopgave

Til sidst i uddannelsen skal den studerende beskrive et behandlingsforløb og undersøge baggrunden for en bestemt problematik, og ud fra dette skrive en opgave, som fremlægges.

Dette giver den studerende mulighed for at fordybe sig i et bestemt område af akupunkturen samt at lære, hvordan man søger på og forstår forskning indenfor et specifikt område.

Tidligere studerende har bl.a. skrevet om stress, angst, depression, fertilitet, kvalme, lændeproblemer, astma, allergi, sportsskader og migræne.

Personlig udvikling

Mødet med kinesisk medicin og helhedsforståelsen af menneskets fysik, psyke, reaktionsmønstre, symptomer og sygdom får én til at reflektere indad.

Alle oplever, at de undervejs i uddannelsen lærer andre menneskets natur bedre at kende, og dermed forstå sig selv bedre.

Denne selvindsigt er kimen til personlig udvikling, og når man samtidig modtager akupunkturbehandlinger, bliver det lettere at håndtere stressfyldte situationer og reflektere indad.

Praktik og supervision på skolens egen praktikklinik

Igennem hele uddannelsen er der 600 timers praktik. Det meste af denne praktik er lagt ind i selve uddannelsen, og resten kan du tage på skolens egne praktikklinikker: Medital klinik og Aarhusklinikken eller på andre klinikker rundt om i landet.

**Elevklinik**

Skolerne har også elevklinikker, hvor de studerende en gang om måneden kan komme ind og diskutere noget fagligt, få svar på de spørgsmål de måtte og finde punkter og øve nåleteknikker. Elevklinikkerne drives af sidste-års studerende og bidrager til et stærkt studiemiljø på skolen.

I lektionsplanen er desuden indlagt praktikdage og aftener, hvor skolens hold af dygtige supervisorer assisterer de studerende.

For at opleve andre akupunktørers måder at behandle på, har vi kontakt til flere andre klinikker, der gerne tager studerende i kiggepraktik.

Undervejs i uddannelsen skal du også mærke på egen krop, hvad det vil sige at gennemgå et akupunkturbehandlingsforløb, og det er derfor obligatorisk at modtage 8 behandlinger hos en registreret akupunktør undervejs i uddannelsen.

Undervisere og undervisning

På København & Aarhus Akupunkturskole er du sikret undervisning af højeste kvalitet. Alle undervisere har foruden grunduddannelsen i akupunktur også længerevarende videregående uddannelser indenfor kinesisk medicin og flere har sundhedsuddannelser som fysioterapeut, sygeplejerske, jordmoder og læge. Og alle praktiserer akupunktur på egne eller fælles klinikker. Alle brænder for faget akupunktur og formår at formidle det på en levende og lærerig måde med plads til smil.

Skolen har hovedundervisere, der er de gennemgående kræfter samt en række undervisere med specialer indenfor de forskellige orienteringsfag skolen tilbyder.

Til skolens praktiske undervisning er der tilknyttet veluddannede kliniske supervisorer, så alle kan blive personligt superviseret i at finde punkterne ud fra overfladeanatomien, samt blive grundigt vejledt i korrekt og sikker nålehåndtering og stikketeknik.

**Hovedundervisere**

Nicholas Garner, Lisa Wright & Lars Schuster

**Øvrige undervisere**

Henrik Klemen, Mette Lauridsen, René Guldberg, Elsebeth Lægaard, Johanne Siegumfeldt, Louise Cleeman og Joachim Hauser.

**Udenlandske undervisere**

Dr. Li Jie, Stephen Birch, Peter Deadman, Tzafrir Nachmani Angela Hicks, Daverick Leggett, Charlie Buck m.fl.

**Kliniske supervisorer**

Johnnie Pedersen, Charlotte Foldman, Gry Fisker, Rebekka Simonsen, Birthe Vestergaard, Rikke Lindhard og Mille Bech.

**Studievejleder**

Louise Preisler

Litteratur

Akupunktur er et stort og alsidigt fag med en omfangsrig litteraturbaggrund i og med, faget er så gammelt. På København & Aarhus Akupunkturskole benytter vi det mest opdaterede litteratur på det danske og internationale marked.

Den obligatoriske litteratur, der udleveres:

* Akupunkturens Grundprincipper (teoretiske grundbog)
* Kunsten at diagnosticere (Diagnosebogen)
* A Manual of Acupuncture (Punkt-app med beskrivelser, tegninger og instruktionsvideoer til alle punkter på kroppen)

Anbefalet litteratur

* Five element constitutional acupuncture, Angela & John Hicks
* Healing your emotions (Forståelse af følelser og deres dynamik i de fem faser)
* Akupunktur og sygdomsbehandling, Nigel Ching
* Fundamentet i Kinesisk Medicin, Giovanni Maciocia
* Den Gule Kejsers klassiker, Huang Di nei Jing
* Auriculoterapi Trin 1, Ralph Nogier
* Atlas of Chinese tongue diagnosis, Barbara Kirschbaum

Kontakt og tilmelding

Nørre Søgade 27A, 1., 1370 København K

Telefon: (+45) 53 88 38 39 / 39 43 39 39

Hjemmeside: [www.kbh-aku.dk](http://www.kbh-aku.dk) E-mail: [mail@kbh-aku.dk](mailto:mail@kbh-aku.dk)

Du tilmelder dig uddannelsen ved at udfylde et optagelsesskema, som tilsendes efter du har kontaktet os og har været til møde på skolen.

Studietur

Skolen arrangerer studietur en gang i forløbet.

Turen går 16 dage til Vietnam, nærmere betegnet Ho Chi Minh City og Nha Trang eller Hanoi. Her har skolen en aftale med en hospitalsklinik, hvor de studerende bliver undervist og kommer i klinisk praksis med behandling af patienter.

På turen er der desuden mulighed for masser af kulturelle indslag lidt rekreation og fordybelse.

Studieturen er i høj grad en mulighed for at opleve oprindelig akupunkturkultur i et land med akupunkturtraditioner som i Kina. Forskellen er, at den vietnamesiske akupunktur har en mere poetisk, kunstnerisk, kærlighedsfuld og humanistisk tilgang til faget.

Under opholdet arbejdes der med de dygtigste læger i Vietnam, akupunkturkapaciteter der ikke findes mange af i verden, altså i en kategori for sig.

Den studerende har på turen mulighed for at opleve en helt anden kultur indefra, både menneskeligt og behandlermæssigt. Turen er en stor oplevelse, og som kommende akupunktør, bør man unde sig selv dette.

Betaling

**Uddannelsespris:**

1. Ved betaling af hele beløbet før uddannelsesstart: 74.900,- kr.

2. Ved betaling i 3 halvårlige rater: 79.900,- kr.

3. Ved betaling i 28 månedlige rater á 2.870,-: 89.900,- kr.

**Uddannelsesprisen indeholder:**

* 85 undervisningsdage inkl. vejledningstimer.
* 600 kliniske praktiktimer.
* Alle obligatoriske undervisningsbøger, apps, kompendier samt undervisningsslides.
* Administrationsomkostninger.
* Nåleudgifter i forbindelse med al klinisk praksis på skolen.
* Udgifter til drift af praktikklinik.
* Praktisk/klinisk eksamen og udgifter til censorer.
* Kaffe og te og forplejning på hele uddannelsen.

**Øvrige omkostninger:**

Briks, nåle og klinikudstyr til hjemmebrug: 3.000,- kr.

4 undervisningsdage med udenlandske professorer: 2.000,- kr.

32 praktiktimer á 100,- pr. time: 3.200,- kr.

Landsdækkende skriftlige eksamen: 1.000,- kr.

**Ikke obligatoriske udgifter:**

Supplerende litteratur 1.500,- kr.

Studietur til Vietnam 16 dage alt inkl. ex. aftensmad 21.000,- kr.

**Depositum**

Ved tilmelding betales et depositum på 9.500,- kr. Depositum betales ikke retur ved evt. framelding fra uddannelsen. Allerede betalte rater betales ikke retur ved evt. uddannelsesstop.